Catering OÜ	Teie: 23.12.2025 	
	
Kadaka tee 153	
12615 Tallinn	Meie: 31.12.2025 nr 3-2/284 - 2	
catering@toidutooja.ee		

	
	
Lugupeetud Grete Pilvik		

Kaaskiri 

Tänan Teid tagasiside eest 15.12.2025 toimunud telefonivestluse protokolli kohta.
Tulenevalt Teie 23.12.2025 edastatud kirjast vaatasin üle protokollis kajastatud info. Tunnistan, et protokollis oli telefonikõne kestus ekslikult märgitud. Kõnelogi kontrollimise järel saan kinnitada, et vestlus kestis 1 minut ja 46 sekundit. Vastav parandus on protokolli sisse viidud ning ühtlasi palun vabandust tekkinud ebatäpsuse pärast. 
Protokollis kajastatud arutelupunktide osas soovin täpsustada, et eesmärk oli võtta Teiega ühendust ja arutada kommunaalarvete edasist esitamist – kas esitada tagantjärele üks koondarve või eraldi arved iga kuu kohta. Vestluse käigus avaldasite soovi, et arved esitatakse Teile kuude lõikes eraldi, ning sellest lähtuvalt said arved nõnda ka meie poolt väljastatud. Samuti arutasime võimalust leppida vajaduse korral kokku maksegraafik pärast seda, kui olete arved kätte saanud ja nendega tutvunud.
See kõik sai kokkuvõtvalt protokollis kajastatud. Küll aga edasiste segaduste vältimiseks vastan hea meelega Teie 23.12.2025 kirjas esitatud punktidele:
1.	Nõustun Teie märkusega. Protokollis olnud viga on parandatud. Vabandan selle ebatäpsuse pärast.
2.	Täpsustan, et arvete esitamise aluseks on osapoolte vahel kehtiv leping. Leping on oma olemuselt siduv ning selle alusel tekib kohustus tasuda vastavalt perioodil kasutatud teenuste eest. 
3.	Mõistan, et telefonivestluse hetkel ei olnud Teil ülevaadet arvete lõplikust suurusest. Teiega vesteldes selgitasin, et koondame varasemalt esitamata jäänud perioodide andmed ning edastame seejärel Teile arved, mille järel on võimalik arutada maksetingimusi (nt kasvõi koostada võimalik maksegraafik).
4.	Näidisarveid eraldi ei koostata. Arved esitatakse nende teenuste alusel, mida kõnealusel perioodil tarbisite. Vestluses viitasin võimalusele, et saame hetkel märkida arvetele maksetähtajaks 21 päeva ja kui olete arved kätte saanud ja nendega tutvunud, siis vastavalt vajadusele saame paika panna maksegraafiku. 
Lisaks selgitan, et lepingust tulenevalt on meil õigus esitada kulurida ka äriruumide halduskulude kohta. Tuvastasime, et varasematel arvetel polnud neid kulutusi kajastatud, kuid hetkel käsitletava perioodi (mai-november) arvetele on need nüüd lisatud.

5.	Vestluses tõite välja, et ühe suure koondarve (kõikide kuude peale kokku) esitamisel võib teil tekkida makseraskusi. Sellest lähtuvalt sai paika pandud, et esitame Teile arved kuude lõikes ning kui arved on jõudnud Teieni, siis saame vajadusel kokku leppida maksegraafikus.
6.	Nõustun, et telefonivestluse käigus ei sõlmitud eraldi siduvaid kokkuleppeid. Telefonivestlus oli informatiivse iseloomuga ning selle eesmärk oli arutada arvete esitamise viisi (nt kas üks koondarve või iga kuu kohta eraldi) ja võimalikke edasisi samme (nt teemaks olnud maksegraafiku koostamine). Poolte õigused ja kohustused tulenevad kehtivast lepingust. 

Kokkuvõtvalt soovin rõhutada, et telefonivestlus oli heatahtlik ning selle eesmärk oli leida mõlemale osapoolele mõistlik lahendus arvete esitamise ja tasumise korraldamiseks. 
Oleme jätkuvalt valmis kirjalikult arutama võimalike maksegraafikute üle.

	

Lugupidamisega	

(allkirjastatud digitaalselt)	
Liina Kala	
finantsist-haldusjuht

	

Liina Kala
Liina.Kala@terk.ee